Kabulas (upė)

Kabulas () – upė Afganistane ir Pakistane; Indo upės dešinysis intakas. Prasideda Hindukušo kalnuose, Sanglacho kalnagūbryje. Teka į rytus Hindukušo pašlaitėmis. Įteka į Indą netoli Atoko.

Didžiausi intakai – Logaras, Pandžširas, Kunaras, Alingaras, Bara, Svatas.

Upė vasarą patvinsta. Vanduo intensyviai naudojamas drėkinimui, aprūpina Kabulo, Džalalabado ir kt. oazes. Afganistane ant upės įrengta Naglu hidroelektrinė. Upė vasarą laivuojama 120 km nuo žiočių ruože. Prie Kabulo upės įsikūrę miestai: Kabulas, Čaharbagas, Džalalabadas, Novšera.

 Šaltiniai 

Kategorija:Pakistano upės
Kategorija:Afganistano upės